User:Satish1954

वे नफरत बाँटें इस जग में हम प्यार लुटाने बैठे है !

साजिश है आग लगाने की कोई रंजिश, हमें लड़ाने की

वह रंज लिए, बैठे दिल में

हम प्यार, बांटने निकले हैं!

हम आशा भरी नज़र लेकर उम्मीद लगाए बैठे हैं !

वे शंकित, कुंठित मन लेकर,

कुछ पत्थर हम पर फ़ेंक गए

हम समझ नही पाए हमको क्यों मारा इस बेदर्दी से ,

हम चोंटे लेकर भी दिल पर, अरमान लगाये बैठे हैं !

फिर जायेंगे, उनके दर पर,

हम हाथ जोड़ अपनेपन से,

इस बालह्रदय,को क्यों तुमने

इस तीखे पन से भेद दिया ?

हम घायल होकर भी, सजनी अहसास जगाये बैठे हैं !

हम जी न सकेंगे दुनिया में

माँ जन्में कोख तुम्हारी से

जो दूध पिलाया बचपन में यह शक्ति तुम्ही से पाई है हम अब भी आंसू भरे तुझे, टकटकी लगाए बैठे हैं !

जन्मे दोनों इस घर में हम

और साथ खेल कर बड़े हुए

घर में पहले अधिकार तेरा,

मैं, केवल रक्षक इस घर का

अब रक्षा बंधन के दिन पर, घर के दरवाजे बैठे हैं !

क्या शिकवा है क्या हुआ तुम्हे क्यों आँख पे पट्टी बाँध रखी,

क्यों नफरत लेकर,तुम दिल में रिश्ते, परिभाषित करती हो,

हम पुरूष ह्रदय, सम्मान सहित, कुछ याद दिलाने बैठे हैं!

-सतीश सक्सेना

email: satish1954@gmail.com webpage: http:\\satish-saxena.blogspot.com